అతనికి జీవితం అంటే చాలా ఇష్టం.
ఎమ్మెట్ కి ఆరోగ్య సమస్యలు లేవని నేను చెప్పట్లేదు,
కానీ అతను వాటి గురించి ఎప్పుడూ బాధపడిపోయేవాడు కాదు.
జీవితాన్ని నిండుగా జీవించాలనే తపన అతనికి ఉంది.
ఎమ్మెట్...
ఉన్నదానితో సంతృప్తి పడేలా చేసేవాడు.
ఆసుపత్రి మంచానికే పరిమితమై పోయి ఉన్నా కూడా,
కాళ్లు పని చేసే వ్యక్తుల కన్నా ఎంతో జోష్ తో కనిపించేవాడు.
నవ్వడమంటే ప్రాణం. జనాలంటే ప్రాణం.
అతను మీకు దూరమైనందుకు బాధపడుతున్నాను. నిజంగానే బాధగా ఉంది.
అతను నాకు దూరమవ్వలేదు. దూరం చేసేశారు.
లైఫ్ కేర్ లో ఏం జరుగుతోందో మీతో ఎమ్మెట్ ఏమైనా చెప్పాడా?
ఆ... ఆ ఆఖరి రోజైన గురువారం నాడు మీరు ఆయనతో మాట్లాడారా?
అప్పటికి అతని ఫోన్ పని చేయట్లేదు.
బుధ, గురువారాలు అతనికి కాల్ చేసే ప్రయత్నం కూడా చేశా.
అంతకు ముందు, అతను ఏమన్నాడంటే...
అంటే... పరిస్థితులు గందరగోళంగానే ఉన్నాయి, కానీ అతను వాటిని పట్టించుకోలేదు.
నేను కంగారుపడటం అతనికి ఇష్టం లేదు.
టిఫిన్ విషయంలో జోక్ కూడా చేశాడు.
వేడి వేడి మసాలా దోశ...
ఇంకా ఊతప్పం తిన్నాడని చెప్పాడు.
నోట్లో పెట్టుకోగానే కరిగిపోయాయని అన్నాడు.
నా ఎమ్మెట్, యోధుడు.
అలాంటి వ్యక్తి తన ఇష్టప్రకారమే చావును ఆహ్వానిస్తాడా?
అది అస్సలు జరగనే జరగదు.
ఆ అవకాశమే లేదు.
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
దేవుడు మిమ్మల్ని ఆదుకుంటాడు
పురుషులు నది వద్దకు వెళ్లారు
పురుషులు నది వద్దకు వెళ్లారు, ప్రభువా
పురుషులు నది వద్దకు వెళ్లారు
అక్కడికి ప్రార్థించడానికి వెళ్లారు
ఓహ్
నీటిలో ముందుకు సాగండి
నీటిలో ముందుకు సాగండి, చిన్నారులారా
షెరీ ఫింక్ రాసిన పుస్తకం ఆధారంగా తెరకెక్కించబడింది
నీటిలో ముందుకు సాగండి
దేవుడు మిమ్మల్ని ఆదుకుంటాడు
నేను చూసిన కష్టం ఎవరికీ తెలియదు
మెమోరియల్
హరికేన్ కత్రినా వెళ్లిపోయిన 33 రోజుల తర్వాత
అక్టోబర్ 1, 2005
పోలీస్
హేయ్, ఎలా ఉన్నారు? మమ్మల్ని గుర్తుపట్టారా? -గుర్తున్నారు, సర్.
హా, నేను ఈసారి వారెంటుతో వచ్చాను.
సెక్యూరిటీ
లోపల ఇంకా ఎవరైనా ఉన్నారా? -ఉన్నారు, సర్.
అయితే, వాళ్లని బయటకు రమ్మనండి.
హేయ్, రెమీ. రెమీ! -హలో.
అందరినీ వెంటనే బయటకు రమ్మని చెప్పు.
మా పని అయ్యే దాకా
మీరందరూ బయటే ఉండాలి. అర్థమైందా?
థ్యాంక్స్.
అందరూ వినండి. తలో దిక్కుకు వెళ్లండి, ఏం కంటపడినా, రికార్డ్ చేసేయండి.
అలాగే, సర్. -సరే, కెప్టెన్.
బాబోయ్, మరణాల వాసన ఇంకా గుప్పుమంటోంది, నేను ఎప్పటికీ దీనికి అలవాటు పడలేనేమో.
హా. అందుకే నేను అకౌంటింగుకే పరిమితమైపోయాను.
నీరు, ఆహారం లేదు అనుకున్నానే.
హా, కాకపోతే ఈ నీళ్ల సీసాల కేసులన్నీ సీలింగ్ దాకా పేర్చి ఉన్నాయి.
ఎక్కడ చూసినా ఆహార డబ్బాలు కనిపిస్తున్నాయి.
లైఫ్ కేర్ హాస్పిటల్
జాగ్రత్త. ఆ ప్రాంతంలోకి ప్రవేశం లేదు.
ఫార్మసీకి తాళం వేసేసి ఉంది, కానీ మన వాళ్లు దాన్ని పగలగొట్టే పనిలో ఉన్నారు.
మెమోరియల్ మెడికల్ సెంటర్
ఇదొక్కసారి చూడు.
మార్ఫీన్ కోసం మూడు ప్రిస్క్రిప్షన్లు ఉన్నాయి, అన్నింటిపై ఆనా పౌ సంతకం ఉంది.
హేయ్.
మన వాళ్లలో ఒకరికి ఇది ఏడవ అంతస్థులో కనబడింది.
నాకమారు వివరించినట్టే ఉంది.
ఏ పరిస్థితుల్లోనూ షాక్ అవ్వకుండా ఉండడం నేర్చుకున్నా.
కానీ ఇలాంటి వాటిని చూసి షాక్ అయిపోతా.
మనకు నలుగురు సాక్షులు ఉన్నారు, వాళ్లందరూ ఒకటే చెప్తున్నారు.
పౌ ఏడవ అంతస్థుకు రోగుల ప్రాణాలు తీయడానికే వచ్చిందని.
తీరా మనకి అక్కడ సిరంజులు, మందుల సీసాలు, ప్రిస్క్రిప్షన్స్ పై పౌ సంతకాలు కనిపించాయి.
ఇది చాలదు అంటావా? -చాలదు.
పౌ, తాను ప్రాణాంతకమైన మోతాదులో ఇంజెక్షన్ ఇవ్వాలనుకుంటున్నానని
తమతో నేరుగా చెప్పినట్టు ఇద్దరు సాక్షులు చెప్తున్నారు.
ఆ డాక్టర్లు, నర్సులు,
ఆ... ఆ ఆసుపత్రిలో పని చేయడానికి వాలంటీర్లుగా వెళ్లారు.
అత్యంత భయంకరమైన పరిస్థితుల్లో అక్కడే అయిదు రోజుల పాటు గడిపారు.
అలాంటప్పుడు, వాళ్ల ఉద్దేశం కావాలనే రోగులకు హాని తలపెట్టడం ఎలా అవుతుంది?
రోగులను చంపడం ఎలా అవుతుంది? -కానీ మనం సాక్ష్యాలను విస్మరించలేం కదా.
పౌ, ఇంకా ఆ ఇద్దరు నర్సులు ఆ రోగులకు ఇంజెక్షన్ ఇచ్చారన్న దానికి అదనంగా
వారి ఉద్దేశం ఆ రోగులను చంపడమే అని
మనం నిరూపించాలి.
మరీ ముఖ్యంగా, మనకి సాక్షులు కావాలి.
వారు ఆ పని చేస్తుండగా చూసిన సాక్షులు.
బేటన్ రూజ్
ఫ్రాన్సిస్, నీ ఆఫర్ ని ఈ వీకెండ్ అంగీకరిస్తానని విన్స్ అన్నాడు, సరేనా? కాబట్టి, అతనికి కాల్ చేయ్.
ఎలా ఉన్నారు, మిసెస్ ఆలన్? -చాలా బాగున్నాను.
చాలా బాగున్నారా? -దాన్ని పాడు చేసుకోవాలని నాకు లేదు.
మీరు పాడు చేసుకోవాలనుకున్నా అది పాడు కాదులెండి. అంతా చాలా బాగుంది.
థ్యాంక్యూ, డాక్టర్. -భలేవారే.
ఏదేమైనా, నాకు ఆ వంటకం ఎలా చేయాలో మాత్రం కావాలి. -ఇవాళ నా కూతురు తీసుకువస్తోంది.
హమ్మయ్య. నా దిల్ ఖుష్ అయిపోయింది.
ఇది చాలా బాగుంది.
అంటే, మామూలుగా కాదు, చాలా చాలా బాగుంది.
నా రోగికి సెయింట్ క్లాడ్ లో ఒకప్పుడు ఒక రెస్టారెంట్ ఉండేది.
ఇది తన కుటుంబ రహస్య వంటకం తయారీ పద్ధతి అన్నమాట.
సరే.
మరి, ఆ రహస్యం ఏంటి?
నేను చెప్పలేను.
చెప్పలేవా?
డాక్టర్ రోగుల మధ్య ఉండేది, వాళ్ల మధ్యనే ఉండాలి.
వావ్.
ఈ మహిళ. ఆమె చల్లగా ఉండాలి. ఆమె...
ఆమె అసలైన యోధురాలని అనవచ్చు.
హా. చాలా మంచి మనిషి.
నీ కొత్త ఉద్యోగం ఎలా ఉంది?
అంటే... పని వల్ల నీకు ఆ ఆలోచనల నుండి దృష్టి మరలుతోందా?
ఆపరేషన్ చేస్తున్నప్పుడు మరలుతోంది.
కానీ ఖాళీగా ఉన్నప్పుడు...
నాకు కంగారుగా ఉంటుంది అంటావా?
అందులో సందేహమే లేదు.
హా. అసలు వాళ్లు ఏం చేస్తున్నారో మనకి తెలిస్తే బాగుండు.
వాళ్లు నీపై దర్యాప్తు చేస్తున్నారా లేదా అని.
నిజం చెప్పాలంటే, విన్స్...
నేను దోషినని కూడా తేల్చకుండా నన్ను జైల్లో వేసేస్తారేమో అనిపిస్తోంది.
ఎందుకు? అలా ఎందుకు చేస్తారు?
ఎందుకంటే, అంతా గడబిడ అయిపోయింది, ఎవరోకరు బలి అవ్వాలి కదా.
ఆనా. ఆనా, అందరూ నిన్ను ఎంత గౌరవంగా చూస్తారో నీకు తెలుసా?
అస్సలు... అలా జరిగే అవకాశమే నాకు కనబడట్లేదు.
నేను జనాలకి సాయపడదామనే అనుకున్నా. నా ఉద్దేశం అదే.
అది నాకు తెలుసు. నీ గురించి నాకు తెలుసు.
చూడు. దేవుడు మంచి వాడు, కదా?
ఆయన మనల్ని గమనిస్తూ ఉన్నాడు. మన కోసం ఆయన ఏదోక ప్లాన్ వేసే ఉంటాడు.
ఈ విషయంలో సత్యమే జయిస్తుంది.
నాకు కూడా అదే నమ్మాలని ఉంది. నిజంగానే దాన్ని నమ్మాలని ఉంది.
అయితే, నువ్వు ఇప్పటి దాకా ఫ్రాంక్ మిన్యార్డును కలవలేదా? -లేదు.
అతను కౌబాయ్ బూట్లు వేసుకొని, ఇంట్లో జాజ్ ట్రంపెట్ ని వాయిస్తుంటాడు.
జీవితం ఖుషీ ఖుషీగా గడుపుతాడు.
అంటే మామూలు పాథాలజిస్ట్ కాదన్నమాట. -కాదు, కాదు. ఆయన పాథాలజిస్ట్ కాదు.
ఒక్క నిమిషం, ఏంటి? మరి నగరానికి వైద్య పరిశీలకుడు ఎలా అయ్యాడు?
ఎందుకంటే, అతడిని ఎన్నుకున్నారు కాబట్టి.
జనాలకు అతనంటే చాలా ఇష్టం, కాబట్టి మళ్లీ మళ్లీ ఎన్నిక అవుతూనే ఉన్నాడు.
అయితే, అతను డాక్టర్ కాదా? -అతను డాక్టరే.
గైనకాలజిస్ట్ ట్రైనింగ్ తీసుకున్నాడు.
అంత్యక్రియల ఆఫీసు నుండి పని చేస్తున్నాడా?
హా. ఇవన్నీ తాత్కాలిక ఆఫీసులు. అసలు ఆఫీసులను వరద ముంచెత్తింది.
ఆర్లీన్స్ పరీష్ వైద్య పరిశీలకుని కార్యాలయం
సారీ, బచ్. అంతా అస్తవ్యస్తంగా ఉంది, ఏమీ పట్టించుకోకు.
అంటే... మా ఆఫీసులోకి వరద నీరు వచ్చినప్పుడు, మేము హడావిడిగా అన్నీ సర్దుకొని రావాల్సి వచ్చింది.
ఈమె పేరు వర్జీనియా అని అన్నావు కదా? -అవును.
వర్జీనియా, కరోనర్ అనే పదానికి మూలం ఏంటో మీకు తెలుసా?
తెలీదనే చెప్పాలి.
అంటే రాజ్యాధిపతికి వచ్చే అర్జీలను కనిపెట్టుకొని ఉండేవారని అర్థం.
మాగ్నా కార్టాలో రాసి ఉంటుంది.
ఆ రోజుల్లో, కరోనర్లు రాజ్యాధిపతి దగ్గర పని చేసే చాలా కీలక స్థాయి అధికారులు.
కానీ ఇప్పుడైతే,
మాకు శవాలను పరిశీలించే పని అప్పగిస్తున్నారు.
డాక్టర్ ఫ్రాంక్ మిన్యార్డ్ ఆట పాటలాడతారు
ఇక మీ శవ పరీక్షల విషయానికి వద్దాం, బచ్.
కూర్చోండి.
మనకు ఒక పెద్ద చిక్కు వచ్చి పడింది.
ఏంటది? -హత్య జరిగిందా లేదా అని నేను చెప్పలేను.
ఎందుకని? -ఎందుకంటే, ఆ శవాల పరిస్థితి అలా ఉంది మరి.
అవి... అవి ఒక వారం పాటు బాగా వేడిగా ఉన్న పరిస్థితుల్లో కుళ్లిపోయాయి.
కనీసం మాకు ఒక సరైన బ్లడ్ శాంపిల్ కూడా దొరకలేదు.
నాకు తెలిసి మందుల అవశేషాలు ఏదోక చోట లభిస్తాయి,
అంటే కాలేయం, మెదడు లాంటి గట్టి టిష్యూల్లో గానీ,
లేదా పొత్తికడుపులో పేరుకున్న ద్రవంలో గానీ లభిస్తాయి.
మీరు పాథాలజిస్టా?
లేదు, కానీ నేను ఒక పాథాలజిస్టుతో మాట్లాడాను. నిజానికి, ఇద్దరితో మాట్లాడాను.
వాళ్లను శవాలను చూసి ఆ మాట చెప్పమనండి.
ఏదేమైనా, మనం ఈ టిష్యూ శాంపిల్స్ ని పరీక్షించి తీరాల్సిందే, ఫ్రాంక్.
ఇది నేను అంటున్న మాట కాదు, అటార్నీ జనరల్ అన్న మాటలు.
సరే. అలాగే.
నీ నిర్ణయం ఆయనకి చెప్తాను.
నా పరిస్థితి ఎలా ఉందో నీకు తెలుస్తూనే ఉంది కదా?
నాకు... నాకు పీకల్లోతు పని ఉంది.
కానీ ఓ విషయం చెప్పనా,
నేను... ఇక్కడికి ఫెడరల్ డీజాస్టర్ మార్చురీ టీమ్ ని పిలిపించి,
ఆ శాంపిల్స్ ని తీయించి, వాటిని ల్యాబ్ కి పంపిస్తాను.
అది కూడా కేవలం నీ కోసమే, బచ్.
థ్యాంక్యూ, ఫ్రాంక్.
హా, నీ... నీ సహాయానికి ధన్యవాదాలు.
ఆధారాలను సేకరించడం మిన్యార్డ్ పనే కదా?
అది కాకుండా, ఏం చేయాలి, ఏం చేయకూడదు అని ఒక పెద్ద మనిషిలా చెప్తాడు ఏంటి?
దాని గురించి వదిలేయిలే. టిష్యూ శాంపిల్స్ తీయిస్తాడు అన్నాడుగా.
అతను వైద్య పరిశీలకుడు. దీనికి మధ్యవర్తిలా వ్యవహరించడం అతని పని కాదు.
చూడు, వర్జీనియా,
ఈ ఊరిలో వైద్య వృత్తిలో ఉన్నవాళ్లందరూ చాలా సన్నిహితంగా ఉంటారు,
మిన్యార్డ్ కూడా అందులో భాగమే.
అతను దృష్టి పెట్టాల్సింది ఆధారాల మీద, అంతే.
అతను కానీ, ఇతర వైద్యులు కానీ, తమ తోటి వైద్యురాలిపై
మనం ఇలా విచారణ చేస్తుంటే, చూస్తూ ఊరుకోరు.
నువ్వు దానికి సంసిద్ధమవ్వాలి.
హేయ్, బంగారం.
హేయ్. ఇవాళ ఎలా గడిచింది?
పర్వాలేదు. బాగానే గడిచింది.
ఇవాళ నువ్వు నీ కుటుంబ సభ్యులతో మాట్లాడావా?
హా, చెల్లితో కాసేపు మాట్లాడా.
నీ కేసు ఎలా సాగుతోంది?
రిపోర్ట్ చేసేంత గొప్పగా ఏమీ దక్కలేదు.
హేయ్, నేను నీకు ఒక స్కెచ్ ప్యాడ్ తెచ్చాను.
ఇది చూస్తే అయినా, నీకు కొత్త పెయింటింగ్స్ గీయాలని లేదా ఆ అందాల రాశుల బొమ్మలు గీయాలని
అనిపిస్తుందేమో అని కొన్నాను.
థ్యాంక్స్, బచ్, కానీ నాకు... నాకు ఇప్పుడు ఆ మూడ్ లేదు.
సరే. వాటిని గ్యాలరీలలో అమ్మవచ్చు.
అది... అది కూడా మంచి విషయమే కదా?
త్వరలోనే మొదలుపెడతాలే.
సరే.
నేను... నేను వెళ్లి డిన్నర్ చేస్తా మరి.
చికెన్, ఇంకా క్యాబేజ్ ఉన్నాయి. -సరే.
హలో? -హాయ్, నేనే. ఓ విషయం చెప్పనా?
లైఫ్ కేర్ వాళ్లు కాకుండా, మెమోరియల్ వాళ్లే ఒకరు మనతో మాట్లాడాలనుకుంటున్నారు.
ఇది అస్సలు ఊహించని విషయం. ఇంతకీ ఎవరది?
ఇంటిని కనుక్కోగలిగారన్నమాట.
నా పేరు ఆర్థర్ షేఫర్. -నా పేరు వర్జీనియా రైడర్.
నా పేరు బ్రయాన్ట్ కింగ్. మీ ఇద్దరినీ కలవడం బాగుంది. -హా. హేయ్.
లోపలికి రండి.
నేను మిమ్మల్ని ఎందుకు సంప్రదించానంటే, మార్చురీ సిబ్బంది మెమోరియల్ లోని
శవాలను తీసుకెళ్తున్న టీవీ కవరేజీనీ నేను చూస్తూ ఉండగా,
ప్రార్థనా మందిరంలో వాళ్లకు లభించిన శవాల సంఖ్య చూసి
నేను షాక్ అయ్యాను.
ఎందుకలా?
ఎందుకంటే, బుధవారం నాడు,
ఒక రోగి సహజంగానే మరణించినట్టు నేను తీర్మానించాను.
ఆమెని మేము ప్రార్థనా మందిరానికి తీసుకెళ్లినప్పుడు,
ఆ గదిలో అప్పటికే అయిదు శవాలు ఉన్నాయి.
నేను దాన్ని నోట్ చేసుకున్నాను.
అప్పటి నుండి, నేను చూసుకొనే రెండవ అంతస్థులో, గురువారం నాడు ఆసుపత్రి నుండి
నేను బయటకు వచ్చే దాకా ఇంకెవరూ చనిపోలేదు.
నేను ఆ విషయాన్ని బల్ల గుద్ది మరీ చెప్పగలను, ఎందుకంటే, నేను లెక్క వేసుకుంటూనే ఉన్నాను.
ఆ సమయానికి, ఆసుపత్రిలో ఎందరు చనిపోయారో నాకు బాగా తెలుసు.
మీ లెక్క ప్రకారం ఎంత మంది?
గురువారం నాడు ఆ సంఖ్య 20 గానీ 21 గానీ ఉంటుంది. నేను ఖచ్చితంగా చెప్పగలను.
కాబట్టి మొత్తం 45 శవాలు దొరికాయి అని వినగానే,
"నేను వెళ్లిపోయిన తర్వాత నుండి, తర్వాతి రోజు దాకా
అంత మంది చనిపోయే అవకాశమే లేదు," అని అనుకున్నా.
ఒక్క రోజులో 20 మంది రోగులు ఏ ఆసుపత్రిలో అయినా చనిపోతారా?
ఘోరమైన పరిస్థితుల కారణంగానే అలా జరిగిందని కొందరు చెప్పవచ్చు కదా.
కరెంట్ లేకపోవడం, బాగా వేడిగా ఉండటం.
ఎంత ఘోరమైన పరిస్థితుల్లో అయినా ఆసుపత్రుల్లో అంత మంది చనిపోరు.
కారణం అది కాదు.
మరి, ఇంకేంటి?
ఏదో జరుగుతోందని నాకు తెలుసు.
నేను కాథ్లీన్ ఫోర్నియర్ తో మాట్లాడుతూ ఉన్నాను అన్నమాట. మేమిద్దరం మెడికల్ కాలేజీలో క్లాస్ మేట్స్.
వాళ్లు ఏం మాట్లాడుకున్నారు?
నాకు అంత ఖచ్చితంగా తెలీదు.
వాళ్లేం మాట్లాడుకున్నారని నువ్వు అనుకుంటున్నావు?
ఈ విషయం మనిద్దరి మధ్యనే ఉండాలి, సరేనా?
ఇక్కడి నుండి అందరినీ తరలించడం ఎంత కష్టమో, రోగులు ఎంత బాధను అనుభవిస్తున్నారో,
ఇంకా వాళ్ల బాధను దూరం చేయడానికి ఏదోక దారిని కనిపెట్టాలని వాళ్లు మాట్లాడుకున్నారు.
రోగులు ఎవరైనా బాధను అనుభవిస్తుంటే, మనం మనకు చేతనైనంత సాయం చేయాలి.
కానీ వాళ్లు అలా మాట్లాడుకోలేదు.
వారికి... వారికి నొప్పిని దూరం చేయాలని అనుకుంటున్నారు.
వాళ్ళు అలా మాట్లాడుకున్నారని అనిపించట్లేదు. -"వాళ్లు" అంటే ఎవరు?
ఇవైంగ్ కుక్, ఇంకా ఆనా పౌ. రోగుల బాధను దూరం చేయాలని మాట్లాడుకుంటున్నారు.
"అవునా. నాకేమీ సమస్య లేదు," అని
ఆనా అనడం నేను విన్నాను.
ఏంటి?
అప్పుడు నాకు ఏమనిపించింది అంటే,
"అది మామూలు విషయం కాదు. మనకు జీతాలు ఇచ్చేది అందుకు కాదు.
మనకి జనాల బాగోగులు చూసుకోవడానికి జీతాలు ఇస్తున్నారు," అని.
మీకు ఆమె ఉద్దేశం అర్థమైనా కూడా, మీరు తిరిగి ప్రశ్నించలేదా?
మీరు ఓ విషయం అర్థం చేసుకోవాలి.
ఆ ఆసుపత్రిలో నేను ఒక్కడినే నల్లజాతి డాక్టరుని.
అదీగాక, నేను అక్కడ కొత్తగా చేరాను.
కొందరు ఆసుపత్రి బయట ఉన్నవారంటే భయపడ్డారు, కానీ నేను అయితే...
ఆసుపత్రి లోపల ఉన్నవారంటే భయపడ్డాను.
మీరు ఆసుపత్రి లోపల ఉన్నవారంటే భయపడ్డారా?
మీకు అర్థమయ్యేలా చెప్తాను.
తుఫాను సమయంలో నగరమంతా దొపీడీలు, మానభంగాలు, తుపాకులతో హత్యలు
జరిగాయని, న్యూ ఆర్లీన్స్ అంతా నేరస్థుల చేతిలోకి వెళ్లిపోయిందని
చాలా కథనాలు ప్రచారంలోకి వచ్చాయి కదా,
వాటన్నింటికీ పాల్పడిందని నల్లవారే అని వారు పరోక్షంగా చెప్తున్నారు.
ఎమర్జెన్సీ గదికి వెళ్లే ర్యాంప్ దగ్గర నేనే స్వయంగా చూశాను,
నా వర్ణం ఉన్న జనాలను తిప్పి పంపించేశారు.
నేను వారికి సాయపడాలని చూశాను.
హేయ్! ఏం జరుగుతోంది? మనం వీళ్లకి ఎందుకు సాయపడట్లేదు?
వీళ్లకు ఆశ్రయం కల్పించేంత చోటు ఇక్కడ లేదు.
ఏంటి? వాళ్లకి మనం అస్సలు ఏ సాయమూ చేయలేమా?
ఏం జరుగుతోందో నేను గమనించాక,
"దేవుడా, నా మాటలకు, పనులకి పరిమితులు ఉన్నాయి," అనిపించింది.
వాళ్ల దగ్గర తుపాకులు ఉన్నాయి.
మిమ్మల్ని కాలుస్తారని మీరు భయపడ్డారు. -భయపడలేదులెండి.
అంత మంది ముందు నన్ను కాలుస్తారని నేను అనుకోను,
కానీ నా అడ్డు అయితే తప్పకుండా తొలగించి ఉండేవాళ్లే.
నేను ఉన్నది ఉన్నట్టుగా మాట్లాడే మనిషిని, కానీ ఎప్పుడు మాట్లాడకుండా ఉండాలో కూడా తెలిసిన మనిషిని నేను.
కానీ, జరుగుతున్న వాటి గురించి ఇతరులకు చడీచప్పుడు కాకుండా చేరవేశాను.
అదెలా చేశారు?
కొన్ని మెసేజ్ లను పంపాను.
ఎవరికి?
నా ప్రాణ స్నేహితుడు ఒకడికి పంపాను.
రోగులకు ఎక్కువ మోతాదులో మందులని ఇచ్చి వాళ్ల ప్రాణాలు తీయాలని చూసే రాక్షసులు
ఆసుపత్రిలో ఉన్నారని అతనికి చెప్పాను.
రాక్షసులా? -నేను వాళ్లని మనుషులు అని పిలవలేను.
ఏ తప్పూ చేయని వాళ్లని చంపాలని చూసే వాళ్లని ఏమంటారు?
ఆ అమాయకులను?
మనుషులైతే సాటి మనిషితో అలాంటి పనులు చేయరు.
నేను "ఈ... ఈ..." సరైన పదం దరిద్రులు,
"...జనాలను చంపాలనుకుంటున్నారు," అనుకున్నా.
ఒక్క నిమిషం, ఆ... ఆ పని చేస్తున్నప్పుడు మీరు చూశారా?
రెండవ అంతస్థులో నేను గడిపిన ఆఖరి రోజున నా దగ్గరికి ఒకతను వచ్చాడు.
నర్సుకు సహాయం చేసే వాడు అనుకుంటా. అతను నాతో ఏమన్నాడంటే...
డాక్టర్ కింగ్.
మాతో ప్రార్థనలో పాల్గొంటారా? -ప్రార్థననా?
అతను అలా అన్నప్పుడు, "ఏం జరుగుతోంది," అని అనుకున్నాను.
సరిగ్గా అప్పుడే నేను ఆనా పౌని చూశాను.
తన దగ్గర గులాబీ రంగు సూది ఉండే 10సీసీ సిరింజులు కొన్ని ఉన్నాయి.
ఆ సూది మందులతో తనకేంటి పని?
డాక్టర్ పౌ రోగులకు ఆ ఇంజెక్షన్లు ఇస్తుండగా మీరు చూశారా?
లేదు. కానీ తన దగ్గర కొన్ని సిరంజులు ఉన్నాయి,
ఇంకా జనాలు తాము అనకూడని...
తమ ఆలోచనకు కూడా రాకూడని విషయాల గురించి మాట్లాడుకుంటున్నారు.
"ఇక్కడ పరిస్థితులు మామూలుగా లేవు.
నేను ఇక్కడ ఉండకూడదు.
ఇందులో నేను భాగం కాలేను," అనుకున్నా.
ఎక్కడికి వెళ్తున్నావు?
ఇక్కడి నుండి వెళ్లిపోతున్నా.
మమ్మల్ని వదిలేసి వెళ్లిపోతున్నావా? -ఇక్కడ ఏం జరుగుతోందో నీకు తెలుసా?
బహుశా నీకు అవి ఓకే అనే అనిపించవచ్చు.
కానీ అది నా వల్ల కాదు. నేను వాళ్లని అడ్డుకోలేను కూడా.
వాళ్ల దగ్గర తుపాకులు ఉన్నాయి, అధికారం ఉంది.
ఆ సమయంలోనే మీరు బయటకు వచ్చేశారా?
ఒక పడవ ఎక్కాను.
మధ్యలో దిగేసి, నీళ్లు లేని ప్రాంతం దాకా నీటిలో నడిచాను,
ఆ తర్వాత నడుచుకుంటూ మా ఇంటికి చేరుకున్నాను.
దీని గురించి మీరు ఇంకెవరితో అయినా మాట్లాడారా?
మనం హరికేన్ కత్రినా
విపత్తు నుండి విషాదానికి మారిన క్షణం గురించి చర్చిస్తున్నాం.
జీవితాంతం తమ మనస్సులో చెరిగిపోని ముద్ర వేసే రకమైన దారులను జనాలను ఎంచుకొన్న క్షణం గురించి.
న్యూస్ నైట్
ఇప్పుడు నీటి స్థాయి, బురద మెల్లమెల్లగా తగ్గిపోయే కొద్దీ, రహస్యాలన్నీ బయటపడుతున్నాయి.
ప్రాణాలు తీయాలా, ఉంచాలా అనే నిర్ణయాల గురించి గుసగుసలు,
అలాగే ఇక్కడే తొలిసారిగా కారుణ్య మరణాల గురించి చర్చ జరిగినట్టు వార్తలు గుప్పుమంటున్నాయి.
వరద బారిన పడిన ఒకానొక ఆసుపత్రిలోని సిబ్బంది రోగులకు మందులు ఇచ్చి చంపాలి అని చర్చించుకున్నారా...
ఈరోజు, శుక్రవారం అక్టోబర్ 14, 2005
...అని కొంగొత్త ప్రశ్నలు ఉత్పన్నమవుతున్నాయి.
కత్రినా వెళ్లిపోయిన కొన్ని రోజులలో, నగరంలో అల్లకల్లోల పరిస్థితులు రాజ్యమేలుతున్న తరుణంలో
ఆ ఆసుపత్రిలో మందులు ఇచ్చి ప్రాణాలు తీయడం అనేది నిజంగానే జరిగిందా?
కొత్తగా ప్రాణం పోసుకుంటున్న కథనం కారుణ్య మరణాలు?
జరిగిన దాని గురించి డాక్టర్ బ్రయాన్ట్ కింగ్ మాటల్లో
ఏదో జరగకూడనిదే జరిగిందని చాలా మందికి తెలుసు.
ఒక డాక్టర్ వద్ద చాలా సిరంజులు ఉన్నాయి.
ఆ సిరంజులలో ఏముందో నాకు తెలీదు.
నాకు తెలీదు... ఆమె ఈ ఒక్క విషయం అంటుండగా మాత్రం నేను విన్నాను, అదేంటంటే,
"మీకు బాధను దూరం చేయడానికి మీకు కాస్త మందు ఇస్తాను," అని.
బాబోయ్. ఇది అస్సలు నమ్మలేకపోతున్నాను.
అతని ఆందోళనను నేను అర్థం చేసుకోగలను.
కానీ ఇలా చేయడం ద్వారా, అతను ఆ ఆసుపత్రిలో పని చేసిన
ప్రతీ డాక్టర్ పేరును నాశనం చేస్తున్నాడు.
హోరెస్, నువ్వు మరీ అతిగా స్పందిస్తున్నావు.
నాకు అలా అనిపించట్లేదు.
అంటే, ఒకవేళ అతను... అతను చెప్పేది నిజమే అయితే,
అది చాలా దారుణమైన విషయమే.
కానీ దాన్నంతటినీ తీసుకువచ్చి జనాల ముందు పెట్టాల్సిన పని లేదు.
సిరంజులు ఏ డాక్టర్ వద్ద ఉన్నాయని అయితే
కింగ్ ఆరోపిస్తున్నారో, వారు అనేక మార్లు మీడియాతో ఫోనులో మాట్లాడారు కూడా.
ఆసుపత్రిలో ఉన్న వాళ్లందరికీ, తమని పట్టించుకొనే నాథుడే లేడని అనిపించినట్టు చెప్పారు.
డాక్టర్ మాటల్లో చెప్పాలంటే,
"ఈ రోగులను కాపాడటానికి, మేము చేయని ప్రయత్నమంటూ ఏదీ లేదు.
ఇళ్లల్లో, వీధుల్లో, ఆసుపత్రుల్లో మా చావు మమ్మల్ని చావమని
ప్రభుత్వం మమ్మల్ని గాలికి వదిలేసింది.
మాలో చాలా మంది తప్పులు చేసి ఉండవచ్చు,
కానీ ఆ సమయంలో, మేము సరైన, ఇంకా సహేతుకమైన నిర్ణయాలనే తీసుకున్నాం."
మరింత సమాచారం లభించే కొద్దీ, మేము ఈ కథనం గురించి మీకు రిపోర్ట్ చేయడం కొనసాగిస్తాం.
అయితే, మిస్ ఇస్బెల్, మీరు లైఫ్ కేర్ లో నర్సింగ్ డైరెక్టరుగా పని చేశారు కదా?
అవును.
అయితే, సెప్టెంబర్ ఒకటవ తేదీన, గురువారం నాడు,
మెమోరియల్ నుండి ముగ్గురు వైద్య సిబ్బంది
ఏడవ అంతస్థుకు వచ్చినప్పుడు...
ఏం జరుగుతోందని మీకు అనిపించింది?
మా రోగులను చూసుకోవడానికే వారు వచ్చారని అనిపించింది.
ఇంకెందుకు వస్తారు?
అదే కదా నేను మిమ్మల్ని అడిగేది.
ఒకవేళ వారు వేరే ఉద్దేశంతో వచ్చి ఉంటే, అదేంటో నాకు నిజంగానే తెలీదు.
ఆ విపత్తు సమయంలో, మీ చార్ట్స్ అన్నింటినీ అప్ డేట్ చేసి పెట్టుకున్నారా?
మీ రోగులకు ఏ మందులు ఇస్తున్నారనే సమాచారం నోట్ చేశారా?
సాధ్యమైనంత సమయం వరకూ అన్నీ నోట్ చేశాం.
జరిగే ప్రతీ విషయం గురించి తెలియడం అనేది అసాధ్యం.
అవును, నేను ఏడవ అంతస్థుకు వెళ్లి చూశాను. మీరు ఎంత నరకం అనుభవించారో అర్థం చేసుకోగలను.
మీరు అస్సలు అర్థం చేసుకోలేరు.
అది మీ ఊహలకు కూడా అందదు.
అందరినీ ప్రాణాలతో ఉంచడానికి మేమెంత శ్రమించామో మాకే తెలుసు.
ఆ రోగులను బయటకు తరలించడానికి
యంత్రాంగానికి అంత సమయం ఎందుకు పట్టిందో తెలుసుకోవాలనుకుంటున్నా.
అంత మంది రోగుల ప్రాణాలు పోవడానికి అదే కారణం.
ప్రభుత్వం ఏమైపోయింది? మమ్మల్ని ఆదుకొనే పని ఏమైపోయింది?
మిస్ ఇస్బెల్... -లేదు.
తుఫాను సమయంలో ఎటూ వెళ్లకుండా అక్కడే ఉండి అన్నీ చూసుకొన్న వాళ్లని
మీరు వదిలేయాలి.
రోగులకు ఏం కాకుండా చూసుకుంటూ, వారి బాధను దూరం చేయాలని ప్రయత్నిస్తూ
అక్కడే ఉండిన డాక్టర్లు, నర్సుల జోలికి మీరు అస్సలు వెళ్లకూడదు.
వాళ్లు అసలైన వీరులంటే.
కావాలంటే, మనం కాసేపు విరామం తీసుకుందాం.
విరామమా? దీని నుండా?
చెప్పాలంటే, ఇది అస్సలు విషయమే కాదు.
ఇంట్లో నాకు అస్సలు నిద్ర కూడా పట్టదు.
నాకు పీడకలలు వస్తుంటాయి, వాటిలో నా రోగుల ముఖాలు కనిపిస్తుంటాయి.
తుఫాను సమయంలో నేను ఎంచుకొన్న సిబ్బందిని తలుచుకుంటే
నేను తప్పు చేశాననే భావన నాకు కలుగుతుంది.
ప్రతీ రోగి మరణం తాలూకు బాధనూ నేను అనుభవిస్తున్నాను.
ఇది కష్టంగానే ఉంటుందని నాకు తెలుసు, కానీ మేము మీరు చేసిన పనికి అభినందిస్తున్నాం.
ఏ కష్టమూ తెలీని చోటు నుండి ఇక్కడికి వచ్చి,
ఏది తప్పో, ఏది ఒప్పో నిర్ణయించడానికి మీకు ఎంత ధైర్యం?
మీరు చేసేది సమంజసమైన పని కాదు.
అస్సలు కానే కాదు.
మన్నించాలి, కానీ నేను నిజమే చెప్తున్నా.
వాకర్, నన్ను కలవమన్నారా?
ఆనా, లోపలికి రండి.
ఏంటి సంగతి?
మీరు ఇక్కడ పని చేయడం మా భాగ్యమని చెప్పవచ్చు.
ఎంతో అదృష్ఠమని చెప్పాలి. అది మీకు తెలుసు. కానీ...
సీఎన్ఎన్ లో, అలాగే మిగతా ఛానెళ్లలో ప్రసారమవుతున్న కథనాలను మీరు చూసే ఉంటారు.
హా, నాకు వాటి గురించి తెలుసు.
కానీ, నాకు నా రోగులను చూసుకోవడంతోనే సరిపోతోంది,
తీరిగ్గా టీవీ వార్తలను చూసే సమయం లేదు.
అవును. అందులో కొన్ని కథనాలు మీపైనే వస్తున్నాయి కనుక,
మేము ఈ విషయం గురించి ఆలోచించాల్సి వచ్చింది.
ఉదాహరణకు, ఒకవేళ ఆపరేషన్ విజయవంతం కాకపోతే?
అందులో మీ తప్పు ఏమీ లేకపోయి ఉండవచ్చు. కానీ అన్ని ఆపరేషన్లూ సఫలం కావు కదా.
వాకర్, మీరేం చెప్పాలనుకుంటున్నారో సూటిగా చెప్పేయండి.
మీరు కొంత కాలం పాటు ఆపరేషన్లకు దూరంగా ఉండే విషయాన్ని ఆలోచించాలని కోరుతున్నాం.
చూడండి, అనుకోనిది ఏదైనా జరిగితే...
అది ఈ విశ్వవిద్యాలయానికి తీరని లోటు చేయగలదు.
అంటే...
ఆపరేషన్లకు దూరంగా ఉండమని చెప్తున్నారా?
ఆ విషయాన్ని పరిగణించవలసిందిగా కోరుతున్నాం.
అయినప్పటికీ, నేను నా రోగులను చూడగలను, ఆసుపత్రిలో నాకు ఉండే ప్రత్యేకాధికారాలు అలాగే ఉంటాయి.
అవును, కాకపోతే కొంత కాలం పాటు నువ్వు ఆపరేషన్లు చేయవు.
అది నాకు చాలా కష్టంగా ఉంది, కానీ దానికి నేను ఒప్పుకున్నా.
ఆమె తనే కదా? ఆమే కదా పౌ?
హా. అవును.
అది చూశావా? వాళ్లు మన గురించే మాట్లాడుకుంటున్నట్టున్నారు.
మాట్లాడుకుంటే మాట్లాడుకున్నారు. అయితే ఏంటి?
హా, అంతేలే.
హేయ్, నీకు మైఖెల్ యంగ్ గురించి చెప్పానా?
మైఖెల్ కోవింగ్టన్ లో ఒకడితో గోల్ఫ్ ఆడుతూ ఉన్నాడు,
అతను కొట్టిన బాల్, ఒక పక్షికి తగిలింది.
బాల్ గాల్లో ఉన్నప్పుడు పక్షికి తగులుతుంది, సరేనా?
పక్షికి ఏమీ కాలేదు...
ఆమె మెమోరియల్ లో ఉంది...
సరే. వెళ్లి వాళ్లని బెదిరించనా?
ఏంటి?
ఆ పని చేయ్ చాలు.
అవునా! వాళ్లు ఇద్దరు ముసలోళ్లు.
నేను బెదిరించగలనులే.
బెదిరించలేనంటావా? -నాకు... ఇంటికి వెళ్లిపోవాలనుంది.
అవునా? -ఆనా. ఆనా?
సారీ. -లారా.
హాయ్. ఎలా ఉన్నావు? -హేయ్.
హాయ్, లారా. హాయ్.
హెన్రీ, నేనూ నీకు అండగా ఉన్నాము
నీ గురించి ఆలోచిస్తున్నాం. నీకు అంతా మంచే జరగాలని ప్రార్థిస్తున్నాం.
నీ విషయంలో జరిగేది... న్యాయమైనది కాదు.
అది నిజమే.
నీకు ఏమైనా సాయం కావాలంటే, మాకు చెప్పు.
థ్యాంక్యూ, లారా. థ్యాంక్యూ. థ్యాంక్స్ చెప్పడానికి మాటలు రావట్లేదు.
చాలా చాలా థ్యాంక్స్. -జాగ్రత్త.
అప్పుడప్పుడూ వచ్చి మాట్లాడుతూ ఉంటాలే. -థ్యాంక్యూ.
థ్యాంక్యూ.
అది... క్రైస్తవ మతంలో ఉండి అలా చేయడం తప్పు...
డ్రైవింగ్ లైసెన్స్ పౌ ఆనా, మేరీ
డాక్టర్ సంతకం ఉన్న ప్రిస్క్రిప్షన్ శాంపిల్
మెమోరియల్ మెడికల్ సెంటర్
డ్రింక్ తెచ్చా.
సూపర్. థ్యాంక్స్.
ఇవాళ్టి గమ్మత్తైన విషయం చెప్పనా?
ఇంకా ఉదయం ఎనిమిది గంటలే కదా. దీనికి మించిన గమ్మత్తైన విషయం దొరకదు అంటావా?
ఆ అవకాశమే లేదు. -చెప్పు మరి.
పౌ సోదరుడు ఫ్రెడ్రిక్ గురించి తెలుసా? పదకొండు మంది పిల్లల్లో పౌ ఒకరు.
అది నాకు తెలుసు.
డ్రగ్స్ విషయంలో అతను ఫెడరల్ చట్టాలను ఉల్లంఘించాడు.
డీఈఏ మోస్ట్ వాంటెడ్ జాబితాలో అతని పేరు అగ్రభాగాన ఉంటుంది.
ఈ కేసు అంతా పిచ్చపిచ్చగా ఉందని ఇప్పుడు అధికారికంగా కూడా తేలిపోయింది.
ఉదయాన్నే నాకు తెలిసిన విషయం నువ్వు చెప్పినంత ఆసక్తికరంగా ఉండదులే, కానీ టాక్సీకాలజీ రిపోర్టులు వచ్చాయి.
ఏముంది అందులో?
మెమోరియల్ లో లభించిన శవాలలో పద్దెనిమిది శవాల టిష్యూ శాంపిల్స్ ని పరీక్షించారు.
వాటిలో తొమ్మిది శాంపిల్స్ లో మార్ఫీన్ ఉంది,
ఆ తొమ్మిది శాంపిల్స్ లోని ఏడింటిలో మిడాజొలామ్
అలియాస్ వెర్సేడ్ కూడా గుర్తించబడింది.
నాకమారు, తాను పౌకి ఏ మందులైతే ఇచ్చానని చెప్పాడో, ఆ మందులు ఇవే.
అవును, ఈ శవాలలో మిడాజొలామ్ ఉండటం
తనని కలవరపెట్టిందని అన్నాడు.
అంతేగా. నా అభిప్రాయంలో అయితే, దాన్ని మార్ఫీన్ తో కలిపి ఇస్తే
అది జనాలను చాలా సమర్థవంతంగా చంపేస్తుంది,
ఆ కారణం తప్ప మరోకటి నాకు కనిపించట్లేదు కూడా.
ఈ రిపోర్టుల వల్ల ఉపయోగం ఉంటుంది అనడంలో ఏ సందేహమూ లేదు.
కానీ డిఫెన్స్ వాళ్లు శవాల పరిస్థితులను లేవనెత్తుతారు.
ఏమంటావు? ఈ ఆధారాలన్నీ విశ్వసనీయం కానివని వాదిస్తారు.
మనం దాన్ని ఎలా ఎదిరించగలం?
వీటిని ఇంకొందరికి చూపాలి, ఏమంటావు? నిపుణులకు చూపి వారి అభిప్రాయాలను తీసుకోవాలి.
వీటన్నింటినీ టాప్ పాథాలజిస్టులకు చూపిద్దాం.
రిచర్డ్ టీ సిమ్మన్స్ జూనియర్ న్యాయవాది
ఆనా, మనం డిఫెన్సుకు తగిన సన్నాహాలు చేసుకోవాల్సిన పరిస్థితి వచ్చింది.
మీకు ఏ విషయాలు తెలిశాయి?
అంతర్గతంగా జరుగుతున్న గుసగుసలను బట్టి చూస్తే, దురదృష్టవశాత్తూ,
అటార్నీ జనరల్ ఆఫీసు వాళ్లు, తమ దర్యాప్తును మీపై జరుపుతున్నట్టు తెలుస్తోంది.
ఓరి దేవుడా.
ఆనా? ఆనా, మరేం... మరేం పర్వాలేదు. నా మాట వినండి.
ఈ నగరంలో వైద్య వృత్తిలో ఉండే ప్రతీ వ్యక్తిని
మీకు మద్ధతుగా ర్యాలీలో పాల్గొనేలా చేద్దాం.
లేదంటే, తర్వాత ఎప్పుడైనా తుఫాను వస్తే,
ఈ నగరంలోని డాక్టర్లందరూ వైద్యం మానేసి కూర్చుంటారు.
జనాలకి ఆ విషయం తెలియాలి.
మరి మనం ఏం చేద్దాం?
అన్నింటి కన్నా ముందు, క్షేత్రస్థాయి పర్యటన చేద్దామనుకుంటున్నా.
క్షేత్రస్థాయి పర్యటననా? -హా.
మీరు, నేను, ఇంకా ఆ చివరి రోజున మీతో పని చేసిన ఆ ఇద్దరు నర్సులు.
మనందరం మెమోరియల్ కి వెళ్దాం.
ఆసుపత్రికి వెళ్లాలనుకుంటున్నారా? ఎందుకు?
ఎందుకంటే, ఆ చివరి రోజున ఏం జరిగిందో మీరందరూ నాకు వివరంగా చెప్పాలి,
అందరమూ ఒకే మాట మీద ఉండాలంటే అది తప్పదు.
వ్యక్తిగతంగా అయితే, నాకు అలా మందులు ఎక్కించుకొని చావడం ఇష్టం లేదు,
కానీ దారుణమైన స్థితిలో ఉన్న జనాలు, దాన్ని ఎందుకు ఎంచుకుంటారో అర్థం చేసుకోగలను.
అవును. నేను క్యాథలిక్ ని.
అలా చేయడం మా మతానికి విరుద్ధం, కానీ నేను అచేతన స్థితిలో ఉన్నప్పుడు,
నా ప్రాణాలు తీసేస్తేనే మేలని అంటాను.
అది ఇష్టప్రకారం జరిగేదైతే పర్వాలేదు.
కానీ మెమోరియల్ లో, నాకు తెలిసినంత వరకు, ఎవరి నుండీ సమ్మతి పొందలేదు.
అవును, అది నిజం. ఎవరి నుండీ సమ్మతి పొందలేదు.
ఈ విషయంలో లిండా ఏమంటోంది?
నా కేసుల గురించి మేము చర్చించం. -నిజంగానా? ఎప్పుడూనా?
అవును.
ఎందుకలా?
మొట్టమొదటి కారణం ఏంటంటే, నా రహస్యాలు కిరాణా అంగడి వాడికి
లేదా ఇంకెవరికైనా తెలీడం నాకు ఇష్టం లేదు.
కిరాణా అంగడి వాడికి ఎవరైనా రహస్యాలు చెప్తారా?
ఇదేమీ 1955 కాదు.
ఏ కేసు అయినా నన్ను బాగా వేధిస్తోందని తనకు తెలిస్తే,
నేను మరీ ఎక్కువ కష్టపడిపోతున్నానని,
లేదా నా ఆరోగ్యానికి ఏమైనా అవుతుందని తను నా గురించి కంగారుపడిపోతుంది.
మరీ ముఖ్యంగా ఇప్పుడు, తనకి అది ఉండకూడదు.
ఇంతకీ తను ఎలా ఉంది?
అంటే, తను అలా ఉండటానికి మా కూతురు విషయం ఒక్కటే కారణం కాదు.
గత అయిదు నెలల్లో,
తన తండ్రి, ఇంకా చెల్లిలాంటి ఒక కజిన్ తనకి దూరం అయ్యారు.
తనకి దెబ్బ మీద దెబ్బ తగులుతూ వచ్చింది.
ఓరి దేవుడా. ఆ బాధ నా ఊహకి కూడా అందడం లేదు. నా ప్రగాఢ సానుభూతి.
హా, తన మార్గంలో తను బాధ పడుతోంది.
నేను కూడా అందుకు తగిన వీలు కల్పిస్తున్నా.
మరి... ఈ పరిస్థితిలో కెవిన్ ఎలా చూసుకుంటున్నాడు?
నిజానికి,
మా ఇద్దరి మధ్యా ఇప్పుడు అంతగా పొసగడం లేదు.
కాబట్టి, ఈ కేసు వల్ల ఆ ఆలోచనలకు దూరంగా ఉండగలుగుతున్నాను.
సరే మరి. అన్నింటినీ బేరీజు వేసుకొని ముందుకు సాగుతున్నంత వరకూ పర్వాలేదు.
నువ్వెంత కష్టపడుతున్నావో తెలుస్తోంది. రోబోట్ లా పని చేస్తున్నావు.
రోబోట్.
నువ్వు నన్ను ఇంతలా ఎప్పుడూ పొగడలేదు, బచ్.
అంట, నాకు... నాకు... నీ విషయంలో కంగారుగా ఉంది.
లేదు, నాకే నీ గురించి కంగారుగా ఉంది. -కాదు, నాకే ఎక్కువ కంగారుగా ఉంది.
లేదు, నీ కన్నా నాకే ఎక్కువ కంగారుగా ఉంది.
సరే, నేనే ఓడిపోయాను.
చూడు, నాకు కొన్ని పనులు ఉన్నాయి. నేను ఆఫీసు వెనుక కలుసుకుంటా, సరేనా?
సరే. -అలాగే.
మిస్ రైడర్.
మిసెస్ ఎవరెట్?
ఇలా చెప్పా పెట్టకుండా వచ్చినందుకు క్షమించాలి,
కానీ నా ఎమ్మెట్ కోసం మీరేం చేస్తున్నారో తెలుసుకుందామని వచ్చాను.
మేము ఆ పని మీదే ఉన్నాం. నిజంగా చెప్తున్నా.
అయితే, మీరు పురోగతి సాధించారా?
అవును.
అంటే, ఇదంతా కొట్టుకుపోవాలని కోరుకొనే
బడా బాబులు చాలా మంది ఉన్నారు.
అలా కాకుండా మీరే చూసుకోవాలి.
నేను అలా కానివ్వను.
మీకు ఒకటి తెచ్చాను.
వరద వలన, నా దగ్గర ఇదొక్కటే మిగిలి ఉంది.
ఇది మీ దగ్గర ఉంచుకోండి.
లేదు. లేదు, నేను తీసుకోలేను.
తీసుకోండి. ప్లీజ్.
మీరు ఒక్క విషయాన్ని గమనించాలి, మిస్ ఎవరెట్.
మా కేసుకు పునాది ఎమ్మెటే.
జరిగిన దానికి, అతనికి న్యాయం అందేలా మేము మా చేతనైనంత కృషి చేస్తున్నాం.
నేను అతడిని చాలా మిస్ అవుతున్నాను.
చాలా బాధగా ఉంటోంది.
ఎవరూ కూడా దేవుడు కాదు, ప్రాణాలని తీసేసే హక్కు ఎవరికీ లేదు.
వారికి ఆ హక్కు లేదు.
వారెవరైనా సరే.
ఇంతసేపూ నాతో మాట్లాడినందుకు థ్యాంక్స్.
మిస్టర్ నాకమారు, వచ్చినందుకు థ్యాంక్యూ.
మీరు ఇప్పుడు ఫార్మసీలో
మిగిలి ఉన్న మందుల స్టాకును ధృవీకరించాలి.
అలాగే.
మార్ఫీన్, వెర్సెడ్, ఇంకా ఆటివాన్, ఇవన్నీ ఇక్కడ లేవు.
మరి ఇతర నియంత్రిత మందులు? -ఇంకా ఉన్నాయి.
ఫార్మసీలోకి ఎవరు వచ్చారో, తెలిపే రికార్డులు ఏవైనా ఉన్నాయా?
ఉన్నాయి.
మందులు తీసుకొన్నవారి పేర్లు ఈ జాబితాలో ఉన్నాయి.
ఈ సంతకం ఎవరిదో ఒకసారి మీరు చూసి నిర్ధారించగలరా?
ఆనా పౌది. ఆవిడదే.
మందులను తీసుకొని వెళ్లిన ఆఖరి వ్యక్తి ఆవిడ.
ఓరి దేవుడా.
మీరు ఇక్కడ ఎన్ని ఇబ్బందులు పడ్డారో అస్సలు ఊహించలేకపోతున్నా.
అది మా విధి.
మీరందరూ బాగానే ఉన్నారా?
నాకు... -దేవుడా.
ఇప్పుడు చూస్తుంటే... ఇది ఇంకా దారుణంగా అనిపిస్తోంది.
మీకేం చూపాలి?
మొత్తం.
మీరు... మీరు ఏం చేశారో చెప్పండి.
ఎలా జనాలకి సాయపడ్డారు. వారిని ఎలా కాపాడారు అని.
హెలికాప్టర్ ద్వారా వెళ్లిన రోగులందరూ ఈ దారి గుండా వెళ్లారు.
ఆసుపత్రి మెట్లను దిగుతూ వచ్చి,
ఆ కన్నం గుండా ప్రయాణించి, ఈ మెట్ల ద్వారా పైకి ఎక్కారు అన్నమాట.
అది మామూలు విషయం కాదు.
రోగులు తమంతట తామే వచ్చారా, లేదా వారిని ఎవరైనా మోసుకుంటూ వచ్చారా?
చాలా మందికి ఆరోగ్యం అస్సలు బాగాలేదు. వారిని మోసుకు రావాల్సి వచ్చింది.
అది...
చాలా కష్టమైన విషయం. అందులో సందేహమే లేదు.
ఇదే ల్యాండింగ్ ప్యాడ్. -హా.
ఎన్నో దశాబ్దాలుగా దీన్ని వాడింది లేదు.
ఇది అంత దిట్టంగా లేదు, కదా?
ఈ ప్రాంతాన్ని కీలక కేంద్రం అని పిలవవచ్చు.
అది ప్రార్థనా మందిరం.
అది మీకు తెలిసే ఉంటుంది.
అవును.
ఏ మనిషికీ కలలో కూడా జరగకూడనిది
ఇక్కడ జరిగింది.
ఏంటి అక్కడ...
ఇక్కడికి ఎవరూ రాకూడదు.
ఆమె డాక్టర్ పౌ.
ఆమె ఆనా పౌనా?
ఇద్దరు నర్సులు కూడా ఉన్నారు. ఆమె ఏడవ అంతస్థుకు తీసుకువెళ్లింది ఆ నర్సులనే.
ఓరి దేవుడా. ఇక్కడికి ఊడిపడ్డారేంటి!
డాక్టర్ పౌ.
చెప్పండి?
నేను వర్జీనియా రైడర్. ఈయన ఆర్థర్ షేఫర్.
మేం లూసియానా స్టేట్ అటార్నీ జనరల్ ఆఫీసు తరఫున పని చేస్తున్నాం.
హలో, ఆనా.
నేను, రిక్ సిమ్మన్స్ ని, డాక్టర్ పౌ లాయరుని.
మిస్టర్ సిమ్మన్స్, మనం... -అవును... అవును...
మీరు మాకు సెలవిస్తే, మేము పని చూసుకుంటాం. ఆనా రండి.
వీళ్లు వచ్చారంటే నేను నమ్మలేకపోతున్నాను.
వాళ్లకి ఇక్కడేం పని?
మనలాగానే వాళ్లు కూడా వచ్చారు. విషయాలను తెలుసుకొని సంసిద్ధం అవ్వడానికి.
దాన్ని పట్టించుకోకండి.
ఆనా. ఆనా. హేయ్.
చూడండి, మనం... ఇప్పుడు మనం చేసే పని మీద దృష్టి పెడదాం.
వాళ్లని పట్టించుకోవద్దు, సరేనా?
పదండి. మనం అంతా పరిశీలిద్దాం రండి.
లూసియానా డిపార్టుమెంట్ ఆఫ్ జస్టిస్
నేను ఆర్థర్ షేఫర్ ని.
మిస్టర్ షేఫర్? నేను లైఫ్ కేర్ తో పని చేసే మైక్ మర్ఫీని మాట్లాడుతున్నా.
ఎలా ఉన్నారు?
బాగున్నాను. థ్యాంక్స్. -మంచిది.
విషయమేంటంటే, మా ఫిజికల్ మెడిసిన్ డైరెకర్, క్రిస్టీ జాన్సన్,
మీరు... మీరు ఆమెని ఇంతకు ముందు కలిశారు.
హా, నాకు గుర్తుంది. -అవును, ఆమె...
ఆమె మీకు మరింత సమాచారం చెప్పాలనుకుంటోంది.
మళ్లీ మీ దగ్గరికి వచ్చి మాట్లాడాలనుకుంటోంది.
అలాగే. అందుకు మేము ఏర్పాటు చేస్తాం.
హలో, వాకర్.
ఆనా.
నాకు మళ్లీ పనిలోకి రావాలనుంది.
అది అభినందనీయమైనదే.
కానీ ఆసుపత్రులంటే పెద్ద పెద్ద కార్పొరేషన్లని మనిద్దరికీ తెలుసు,
ఇక్కడ పనులు కాస్త నెమ్మదిగా జరుగుతాయి.
మీరే ఇన్ ఛార్జీ అనుకున్నా.
నా రోగులకు ఆపరేషన్లు చేయాల్సిన అవసరం ఉంది.
అంటే, ఈ.ఎన్.టీ స్పెషలిస్టులు
ఎక్కువ మంది కూడా ఉండరు కదా.
నాకు అది తెలుసు.
నాపై నేరారోపణ కూడా ఇంకా జరగనే లేదు.
అది కూడా తెలుసు.
మీరు ఎప్పుడైనా
ఎల్.ఎస్.యూ హెల్త్ కేర్ సెంటర్ మిషన్ స్టేట్ మెంటును చదివారా?
ఎందుకంటే, అందులో అత్యున్నత నాణ్యతతో కూడిన ప్రొఫెషనలిజమ్ తో,
రోగిని దృష్టిలో ఉంచుకొని సేవలను అందించడం అనేది పునాది అని...
నేను దాన్ని చదివాను. నేనే దాన్ని రాశాను.
చాలా ముచ్చటగా రాశారు. -థ్యాంక్యూ.
సరే మరి. నేను... మిమ్మల్ని మళ్లీ ఆపరేషన్ గదిలో
అడుగు పెట్టేలా చేయడానికి నేను నా వంతు ప్రయత్నం చేస్తాను.
థ్యాంక్యూ, వాకర్.
థ్యాంక్యూ.
సాక్ష్యాలను పరిశీలించిన బయటి డాక్టర్ నేను ఒక్కడినేనా?
లేదు, సర్. మేము చాలా మంది బయటి నిపుణులకు పంపాం.
డాక్టర్ బేడెన్, మీ అభిప్రాయం ప్రకారం ఆధారాలన్నీ దేన్ని సూచిస్తున్నాయి?
హత్యలను.
మీరు సమీక్షించిన అన్ని కేసులు కూడానా? -అవును.
శవాలు ఆ పరిస్థితుల్లో ఉన్నప్పటికీనా? -అవును.
నేను సమీక్షించిన తొమ్మిది కేసులలో హత్యలు జరిగాయనే చెప్తాను.
ఇంతసేపూ మాతో మాట్లాడినందుకు థ్యాంక్యూ, డాక్టర్.
థ్యాంక్యూ.
క్రిస్టీ జాన్సన్ వచ్చారు.
నేను డాక్టర్ పౌతో ఎమ్మెట్ ఎవరెట్ గది ఎంట్రెన్స్ దాకా వెళ్లాను.
నేను ఎవరి గురించి మాట్లాడుతున్నానో మీకు తెలుసు కదా? అతను స్పృహలో ఉన్న రోగి.
హా, మాకు ఎమ్మెట్ ఎవరెట్ గురించి తెలుసు.
ఆయనకి ఒకటి ఇవ్వాలని అనుకుంటున్నట్టు నాతో చెప్పింది.
నేను అతనితో ఏం చెప్పాలనుకుంటున్నానంటే...
తల తిరగకుండా చేయడానికి మందు ఇస్తానని అతనికి చెప్తాను.
మీరేం అంటారు?
ఏమో. అదే మేలు అనుకుంటా.
మీకు పర్వాలేదా? నన్ను కూడా రమ్మంటారా?
వద్దు, వద్దు. నేను చూసుకుంటాను.
ఎమ్మెట్ ఎవరెట్ ఒక్కడే అనుకోకండి.
డాక్టర్ పౌని, ఆ ఇద్దరు నర్సులను నేను ఇతర రోగుల దగ్గరికి కూడా తీసుకెళ్లాను.
రోగులకు వారు ఇంజెక్షన్ ఇచ్చేటప్పుడు నేను వారితోనే ఉన్నాను.
వారి చేతులను పట్టుకున్నాను.
ప్రార్థన చేశాను.
డాక్టర్ పౌ ఇంజెక్షన్ ఇస్తున్నప్పుడు మీరు కళ్లారా చూశారా?
అవును.
ఏ రోగులో గుర్తుందా?
వీల్డా మెక్ మేనస్ కి ఇచ్చారు.
ఆమె వీల్డా మెక్ మేనస్ కి ఇంజెక్షన్ ఇచ్చేటప్పుడు మీరు చూశారా?
చూశాను.
మీరు అలా అని వాంగ్మూలం ఇవ్వగలరా? -ఇవ్వగలను.
హాలు గుండా వెళ్లిపోయే సమయంలో, నేను డాక్టర్ పౌ మాటలను విన్నాను.
ఆమె అప్పుడు మాట్లాడింది మిస్టర్ ఆల్ఫ్రడ్ గురించి కావచ్చు,
కానీ నేను మిస్ మెక్ మేనస్ గురించి మాట్లాడింది అనుకుంటున్నా,
తను ఏమందంటే...
"ఆమెకి నేను మూడు డోసులు ఇవ్వాల్సి వచ్చింది.
ఆమె గట్టిగా పోరాడుతోంది."
ఆ అర్థం వచ్చేలా ఏదో అంది.
ఇవన్నీ చెప్పడానికి ఇంత సమయం తీసుకున్నందుకు క్షమించండి.
అది... అది చాలా కష్టంగా ఉంది.
నేను కాసేపు తాజాగాలికి అలా బయటకు వెళ్లి రావచ్చా? -తప్పకుండా.
ఇప్పుడే అటార్నీ జనరల్ కి క్లుప్తంగా చెప్పాను. అరెస్టులకు రంగం సిద్ధం చేయమని అన్నారు.
మనం ఇంకా మరిన్ని ఆధారాలని సేకరించవచ్చు,
కానీ ఆయనకి ఇక కొంచెం కూడా ఆలస్యం చేయాలని లేదు.
ఇప్పటికే అభిప్రాయాలన్నీ వెల్లువై వస్తున్నాయి.
అంటే?
మొత్తం వైద్య వ్యవస్థ ఉంది కదా.
డాక్టర్లు, డాక్టర్లకు రక్షగా ఉంటారు. నర్సులు, నర్సులకు రక్షగా ఉంటారు.
అదంతా నీకు త్వరలోనే కళ్లకు కట్టినట్టు కనిపిస్తుంది.
ఆనా పౌకి రాచమర్యాదలు ఇవ్వాల్సిన పని లేదు.
అలా అని తనకి అవి దక్కకుండా మానవు కదా.
నువ్వే చూస్తావులే. మనం ఒక వ్యవస్థనే గెలకబోతున్నాం.
అలాగే, సర్. తప్పకుండా.
లాండ్రీ, బూడోల దగ్గరికి వెళ్లే బృందాలతో నేను వెళ్తున్నాను. నువ్వు పౌ దగ్గరికి వెళ్తున్నావు.
సిద్ధంగా ఉన్నావా?
హా.
హరికేన్ కత్రినా వెళ్లిపోయిన 11 నెలల తర్వాత
జూలై 17, 2006
నేను ఒకరిని అరెస్ట్ చేయడానికి వెళ్లినప్పుడల్లా,
"నేను తలుపు తట్టినప్పుడు, నా వల్ల అవతలి వాళ్ల జీవితం పూర్తిగా మారిపోతుంది," అని అనుకుంటా.
కానీ నిన్న రాత్రి మాత్రం, గురక పెడుతూ నిద్రపోయా.
అరెస్టులయ్యాక కలుద్దాం. బై.
పదండి. -సరే మరి. ఇక పోదాం పదండి.
లూసియానా ప్రభుత్వ ఏజెంట్లం! తలుపు తెరవండి!
ప్రభుత్వ ఏజెంట్లం! తలుపు తెరవండి!
ఆనా పౌ?
అవును, నేనే.
నాలుగు హత్యలకు పాల్పడినందుకు
మిమ్మల్ని అరెస్ట్ చేయడానికి వారెంటుతో వచ్చాం.
మీ ఇంట్లో ఏమైనా ఆయుధాలు ఉన్నాయా?
లేవు.
నేను మిమ్మల్ని సోదా చేయాల్సి ఉంటుంది.
ఇంట్లో ఇంకెవరైనా ఉన్నారా? -లేదు.
నన్ను ఎక్కడికి తీసుకెళ్తున్నారు?
బుకింగ్ కోసం ఇక్కడే బేటన్ రూజ్ కి, ఆ తర్వాత న్యూ ఆర్లీన్స్ జైలుకు.
మరి నా రోగుల సంగతేంటి? కొందరికి అత్యవసర సేవ అవసరం.
నేను వారిని వదిలేసి రాలేను.
కొన్ని ముఖ్యమైన ల్యాబ్ ఫలితాల కోసం ఎదురు చూస్తున్నాను.
మీ స్థానంలో పని చేయడానికి ఇతర డాక్టర్లు ఉన్నారా?
ఉన్నారు. కానీ నేను...
అయితే, వాళ్లకి కాల్ చేసే అవకాశాన్ని మీకు ఇస్తాం.
రోజంతా ఆపరేషన్ చేసి ఇప్పుడే వచ్చాను. కనీసం నాకు బట్టలు మార్చుకొనే అవకాశం ఇస్తారా?
తప్పకుండా.
మీరు అక్కడే నిలబడి ఉండాలా? బయట వేచి చూడవచ్చు కదా?
లేదు, మేడమ్. నేను ఇక్కడే ఉండాలి.
మీ ఒంటిపై ఉండే నగలన్నింటినీ తీసేయండి, ఒక్క డ్రైవింగ్ లెసెన్స్ మాత్రం తెచ్చుకోండి.
నా ఒంటిపై ఒక్క నగ కూడా లేదు, ఇకపోతే నా డ్రైవింగ్ లైసెన్స్...
హేయ్. అందులోకి చేతులు పెట్టకండి.
మీ లైసెన్స్?
నా పర్సులో ఉంది.
సరే. నేను మీకు మీ హక్కులని వినిపిస్తాను.
మీకు ఏమీ మాట్లాడకుండా ఉండే హక్కు ఉంది.
మీరేం చెప్పినా కానీ, మీకు వ్యతిరేకంగా దాన్నే కోర్టులో ఉపయోగించవచ్చు, ఉపయోగించబడుతుంది కూడా.
మీరు ఒక న్యాయవాదిని పెట్టుకోవచ్చు.
మీకు న్యాయవాదిని పెట్టుకొనేంత స్తోమత లేకపోతే, మీ కోసం ఒకరిని నియమించడం జరుగుతుంది.
ఈ హక్కులని మీరు అర్థం చేసుకున్నట్టు ఈ ఫారమ్ పై సంతకం చేయండి.
లాయర్ లేకుండా ప్రశ్నలకు సమాధానాలు ఇస్తారా?
లేదు.
వెనుక తలుపు తెరుస్తున్నా...
ప్రియమైన ప్రభువా...
మాకు మార్గదర్శిగా... అండగా నిలువు.
చెడు మాటలను నమ్మకుండా ఇతరులకు కనువిప్పు కలిగించు.
మాపై వ్యతిరేకత చూపుతున్న వారికి సత్యం తెలుసుకోవడంలో సహాయపడు.
ఓ ప్రభువా, దయచేసి మాకు ఆశ్రయమిచ్చి, తగిన స్థైర్యాన్ని అందించు.
ఈ కష్టాలను, అన్యాయాలను ఎదుర్కొనేంత
ధైర్యాన్ని ప్రసాదించు.
అంతేలేని నీ మంచితనంలో, జ్ఞానంలో మాకు మళ్లీ చోటు ఇవ్వు.
ఆమెన్.
సబ్ టైటిళ్లను అనువదించినది: రాంప్రసాద్